《天台福圣观》
宋代·张无梦

天台瀑布落青天，观在天台瀑布边。
道士只今烧药处，仙翁曾是种芝田。
龙居古洞遗残雨，鹤出高巢点破烟。
暂别灵溪游五岳，不知重到又何年。

作者简介：凤翔府人，字灵隐，号鸿濛子。师事陈抟，多得微旨。与种放、刘海蟾为方外友。游天台，登赤城，庐于琼台观。真宗召对，授著作郎，辞之。赐还山，令台州给著作郎俸以养老。有《琼台集》。